Hugo Travers

**Hugo Travers** (, nacíu el 6 d’abostu de 1997), más conocíu pol su seunónimu **HugoDécrypte** ("HugoDescifraol"), es un periodista francés i youtuber conocíu polas sus crónicas en vídeu i entrevistas, que se teni tornau nuna fuerça populal de notícias pala moceá en Fráncia.

## Biografía

### Primel etapis i educación

Hugo Travers tuvu nacencia el 6 d’abostu de 1997 en Versalles, Yvelines, Isla de Fráncia. El su pairi es un nacional británicu que labuta nel marketing, mentris que la su mairi labuta ena gariición de recursus umanus. Él consiguió el su bachilleratu económicu i social (ES) con una oción enternacional nel licéu Jean-Pierre-Vernant en Sèvres, Hauts-de-Seine. Entró ena Sciences Po París nel 2015 i se graduó cun máster en comunicación, Meyus i Endústrias Creyativas nel 2020. Él tiníe el pesqui de hazel-si periodista.

### Carrera

#### Radio Londres

Nel 2012, quandu entavía taba ena escuela, lanzó RadioLondres ("Radiu Londri"), un situ web d’asuntos d’atualidá. El nombri fue escogíu en referéncia a un hashtag en Twitter que compartía los resultaus delas elecionis presiencialis francesas desse añu inque drentu del periodu de silénciu.

#### HugoDécrypte

Nel 2015, mentris el su primel añu ena Sciences Po, creyó el canal de YouTube "HugoDécrypte", que tiníe como pesqui gastal vídeus cortus pa ufril "un tratamientu periodísticu delas notícias" pala genti moza.

Polos siguientis añus, entrevistó a abondus canidatus palas Elecionis presiencialis de Fráncia de 2017 i endispués palas Elecionis al Parlamentu Uropeu de 2019 en Fráncia (comu Nathalie Loiseau, Benoît Hamon, etc.). Inque entrevistó al presienti francés Emmanuel Macron ena víspera delas elecionis uropeas el 24 de mayu de 2019.

Comu parti del programa *YouTube Creators for Change*, recibió financiación dela compañía nel 2018.

El 17 de marçu de 2020, Travers lanzó un formatu diáriu siguientu la pandemia de COVID-19 llamau "Point Coronavirus". Comu los temas trataus se muarun ligeru, la série fue renombrá comu "Actus du Jour", i á acontinau, coluna velsión en podcast, ata ogañu.

Travers fundó Frame55, una ajéncia de marketing d'enfruéncia cola compañía del creyaol de conteníu Micode i Jean Sabouret nel 2020.

El 5 de febreru de 2021, entrevistó ala Menistra d'Educación Superiol Frédérique Vidal en direutu nel su canal de Twitch sobri los problemas qu'estaban pasandu los estuyantis pol mor delos cierris delas nuversidais.

Pol setiembri de 2021, el canal HugoDécrypte tiníe trezi biembrus ena prantilla, que creció ata los 20 nel 2023, la huerça dellos moçus periodistas. Ogañu, nel 2024, el canal tieni un equipu de 25 empleaus.

El 23 de setiembri de 2021, comentó un debati políticu emitíu en BFM TV entri Éric Zemmour i Jean-Luc Mélenchon. En respuesta, BFM TV lo reportó a él i a otrus streamers ena prataforma que retransmitían la su señal, lo que llevó a pun castigu de 48 oras nel canal de Travers. El mesmu Jean-Luc Mélenchon mostró el su sostribu alos streamers.

El 4 de setiembri de 2023, entrevistó a Emmanuel Macron sobri el huturu dela educación francesa, nel contestu duna proíbición dela abaya enas escuelas. El cámbiu de palras, titulau « Quel avenir pour les jeunes » ("Qual es el huturu pala genti moza"), fue emitíu en direutu en YouTube i TikTok.

El 17 d’abril de 2024, entrevistó a Volodymyr Zelenskyy en Ucrania sobri la Guerra russu-ucraniana.

El 22 de setiembri de 2025, Hugo Travers anunció el lançamientu duna oficina ena província de palra francesa de Quebec, Canadá, pa ufril "notícias de caliá i localis alos sus suscritoris".

#### ''Mashup''

El 13 d’eneru de 2022, Travers lanzó un talk-show semanal llamau "Mashup" que s'emiti en Twitch.

#### ''Elan''

El 31 de marçu de 2024, lanzó una compañía de meyus dijitalis llamá "Elan" enfocá en apresental el mundu del labutu ala genti moza. Amás, se lanzó una prataforma de busca de labutu pala genti moza. Elan encetó con conteníu en Instagram, YouTube, TikTok i LinkedIn, con mas desenvolvimientos nel huturu.

## Televisión

Mentris las Elecionis presiencialis de Fráncia de 2017, Travers fue un comentarista pal canal de TV LCI nel programa de Christophe Jakubyszyn.

En marçu de 2019, debatió con Marine Le Pen sobri el tema de "notícias falsas" pal programa *[[L'Émission politique|L’Émission politique]]* en France 2.

Travers debatió con Sarah El Haïry, la secreária d'Estau pala genti moza, sobri el descalientu delos estuyantis causau pol cierri delas nuversidais pola COVID-19 pal programa de Bruce Toussaint en BFM TV. Dalgunus comentaristas en internet criticarun a El Haïry pol gastal el prunombri informal *tu* pa palral con Travers mentris el debati.

Encetandu d’otubri de 2023, apresenta un programa cun entrevistas mas largas (30 minutus) en France 2 titulau *HugoDécrypte : L'interview face cachée,* como parti dun cámbiu ena radiudifusora púbrica France Télévisions pa runchir mas entre la genti moza.

## Radiu

Entri 2018 i 2019, labutó comu comentarista en Europe 1.

## Recepción

El su estau de periodista i l'albeliá del nombri "deschiframientu" pal su programa, que se puei comparal cona revisión de prensa, tinin síu cuestionaus.

Travers tieni síu alabau pol hazel que l'enformación sea acessibri pala genti moza.

Pol otru lau, la su entrevista col su amigu Squeezie pa France 2 fue criticá comu enteressá i de promoción pol Télérama.

Tamién á síu criticau polas entrevistas políticas con decraracionis contraitorias o con farta de conteníu, particulalmenti pol condensal de mas los argumentus.

## Críticas

El su estau de periodista es cuestionáu, assín comu el "deschiframientu" dela atualidá, que se paéci a una revisión de prensa.

La su entrevista col su amigu Squeezie en France 2 es calificá de promocional, d'enteressá, o inque de "formatuá", sigún *[[Télérama]]*, .

## Reconocimientos

### Premius

### Onras

Caballeru dela Ordin delas Artis i delas Letras (2023)

## Referencias



## Atijus d'ahuera

Canal HugoDécrypte – Actus du jour en YouTube

Canal HugoDécrypte – Shorts en YouTube

Canal HugoDécrypte en YouTube

Canal Mashup pol HugoDécrypte en YouTube